Koordinate: 47° 25′ 05" SGŠ, 7° 04′ 40" IGD

**Porentru** (fr. *Porrentruy*, nem. *Pruntrut*, ital. *Porrentruy*) je grad u severozapadnoj Švajcarskoj. Porentru je drugi po važnosti grad u okviru kantona Jura, gde je istoimenog sedište okruga Porentru. 

Porentru je poznat po dobro očuvanom starom gradskom jezgru.

Prirodne odlike
---------------

Porentru se nalazi u krajnje severozapadnom delu Švajcarske, blizu državne granice sa Francuskom. Francuska zapravo okružuje predeo oko Porentrua sa tri strane, pa okrug Porentru čini svojevrsni „džep" Švajcarske u Francuskoj. Na jabližem mestu granica je udaljena 6 km od grada.

Od najbližeg većeg grada, Bazela, grad je udaljen 70 km zapadno, a od prestonice Berna, grad je udaljen 95 km severno.

**Reljef**: Porentru se nalazi na visoravni u oblasti Jure, na približno 420 metara nadmorske visine. Okruženje grada je valovito.

**Klima**: Klima u Porentruu je umereno kontinentalna.

**Vode**: Kroz Porentru protiče više manjih potoka.

Istorija
--------

Područje Porentrua je bilo naseljeno još u vreme praistorije i Starog Rima, ali nije imalo veliki značaj.

Prvi pomen naselja pod današnjim nazivom vezuje se za godinu 1136. 

U 16. veku, tokom reformacije, Porentru postaje značajno rimokatoličko uporište, budući da je ovde prebegao episkop pobunjenog grada Bazela. Tada, zbog značaja episkopskog sedišta, grad doživljava svoj vrhunac (gradnja crkva i drugim velelepnih zdanja).

Viševekovno blagostanje i mir bili su prekinuti tokom Napoleonovih ratova grad je bio prisilno priključen Francuskoj. Posle toga grad je postao deo Švajcarske konfederacije i sa okolinom je uključen u Kanton Bern.

Položaj na granici doveo do opadanja značaja Porentrua krajem 19. i tokom 20. veka. Početkom 20. veka obližnji Delemon je preuzeo ulogu središta francuskog dela kantona Bern.

Jačanje nemačkog uticaja u ovoj oblasti, tradicionalno naseljenoj Francuzima, dovelo je do pojave pokreta za izdvajanje francuskog dela Kantona Bern u zasebni kanton. Ovaj pokret javio se 1947. godine, da bi 1979. godine, na osnovu referenduma, uspostavljen novi danas najmlađi Kanton Jura sa Delemonom kao glavni gradom.

Stanovništvo
------------

2010. godine Porentru je imao nešto nešto manje od 7.000 stanovnika. Od toga 16,4% čine strani državljani.

**Jezik**: Švajcarski Francuzi čine tradicionalno stanovništvo grada i francuski jezik je zvanični u gradu i kantonu. Međutim, gradsko stanovništvo je tokom proteklih nekoliko decenija, pojavom useljenika iz različitih delova sveta, postalo veoma šaroliko, pa se na ulicama Porentrua čuju brojni drugi jezici. Tako danas francuski govori 89,5% gradskog stanovništva, a prate ga nemački (2,8%) i italijanski jezik (2,2%).

**Veroispovest**: Mesni Francuzi su oduvek bili rimokatolici. I danas rimokatolici čine većinu stanovništva (74,3%), uz primetan udeo protestanata (9,7%), a druge veroispovesti su manje zastupljene. Ateisti čine 7,1% gradskog stanovništva.

Galerija slika
--------------

* Glavna gradska ulicaGlavna gradska ulica
* Gradska kuća PorentruaGradska kuća Porentrua
* Rimokatolička Crkva sv. PetraRimokatolička Crkva sv. Petra
* Gradski zamakGradski zamak

Spoljašnje veze
---------------

***Porrentruy*** na Wikimedijinoj ostavi

* www.porrentruy.ch Zvanična stranica grada Porentrua

| * p
* r
* u
Gradovi u Švajcarskoj |
| --- |
| Više od 100 hilj. stanovnika | **Zürich** †  • **Ženeva** †  • **Basel** †  • **Bern** ††  • **Lausanne** † |
| Između 50 i 100 hilj. stanovnika | **Winterthur**  • **Luzern** †  • **St. Gallen** †  • **Lugano**  • **Biel/Bienne** |
| Između 20 i 50 hilj. stanovnika | **Thun**  • **La Chaux-de-Fonds**  • **Fribourg** †  • **Schaffhausen** †  • **Chur** †  • **Neuchâtel** †  • **Uster**  • **Sion** †  • **Rapperswil-Jona**  • **Yverdon-les-Bains**  • **Zug** †  • **Montreux**  • **Frauenfeld** †  • **Wetzikon** |
| Sedišta švajcarskih kantona | **Altdorf**  • **Appenzell**  • **Aarau**  • **Basel**  • **Bellinzona**  • **Bern**  • **Glarus**  • **Delémont**  • **Ženeva**  • **Sarnen**  • **Solothurn**  • **Chur**  • **Liestal**  • **Lausanne**  • **Luzern**  • **Neuchâtel**  • **St. Gallen**  • **Sion**  • **Frauenfeld]**  • **Fribourg**  • **Herisau**  • **Zürich**  • **Zug**  • **Schaffhausen**  • **Schwyz**  • **Stans** |
| †† Glavni grad države,. .. † Sedišta švajcarskih kantona,. .. naselja sa više od 20 hilj. st. koja su predgrađa većih gradova nisu unešena |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 246486575
* GND: 4103223-8
* SUDOC: 261919237
* BNF: cb11957283n (podaci)
* HDS: 003003
* NKC: ge711920

 |